
PRIMĂRIA COMUNEI LĂZĂRENI
Lăzăreni, nr. 37, cod poștal 417305, CIF 4660751
Județul BihorTel./Fax: 0259357607, E-mail: contact@primarialazareni.ro
Website: https://primarialazareni.ro


ANUNȚ
Privind organizarea concursului pentru ocuparea a un post vacant de natură contractuală  - Coordonator Activități Recreative  cod COR 516907 -în cadrul proiectului  „Școala fără granițe – Incluziune și diversitate în educație”  cod SMIS 342720

 
Primaria Comunei LĂZĂRENI, Județul Bihor cu sediul in localitatea Lăzăreni, nr.37, organizează, conform prevederilor H.G. nr. 1336/2022, concurs pentru ocuparea posturilor vacante, 
Coordonator Activități Recreative, cod COR 516907
Nivelul posturilor: functie de execuție 
Numar posturi:1 post contractual, în afara organigramei
 
Perioada angajarii: perioada determinata de 24 luni, începând cu data de- luna decembrie 2026.
Durata timpului de lucru: 28 ore/lună/post x 24 luni
Mod de salarizare: 50 lei/oră net; echivalent estimat 1400 lei net/lună/post, la care se adaugă contribuțiile obligatorii, conform legii.

Notă: Durata totală a implicării pentru acest post este de 24 de luni aferente activităților finanțate prin proiect.
 Raporturile de muncă se stabilesc prin contract individual de muncă pe durată determinată, cu respectarea art. 82-84 din Codul muncii.
 Nivelurile salariale nete menționate sunt cele prevăzute în bugetul aprobat al proiectului. 
Salariul de bază brut se înscrie în contractul individual de muncă, iar salariul net, obligațiile fiscale și contribuțiile aferente se determină și se evidențiază în documentele financiar-salariale. 

Condițiile generale de participare la concurs (conform art. 15 din H.G. 1336/08.11.2022):
Condițiile generale, de participare la concurs/examen sunt următoarele:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
b) cunoaşte limba română, scris şi vorbit;
c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea ;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile din cadrul sistemului de învăţământ, sănătate sau protecţie socială, precum şi orice domeniu care presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.

Condițiile specifice de participare la concurs pentru postul de Coordonator Activități Recreative – cod COR 516907
· [bookmark: _Hlk243485142] studii medii sau superioare finalizate, preferabil în domenii precum educație, asistență socială, arte, sport sau animare sau socio-educativă;
·  experiență anterioară în lucrul cu copiii, organizarea de activități recreative sau voluntariat în domeniul educației nonformale;
· creativitate, răbdare, adaptabilitate,abilități de lucru în echipă
· cunoștințe privind diversitatea culturală și respect pentru valorile incluzive;
· disponibilitate pentru program flexibil și activități în afara spațiului școlar.
Atribuțiile postului:
a) elaborează planuri lunare de activități recreative, în conformitate cu obiectivele proiectului;
b)  coordonează desfășurarea atelierelor de creație, jocuri interactive, activități sportive, vizite tematice, tabere, etc.;
c) selectează și propune resursele și materialele necesare desfășurării activităților;
d) asigură participarea activă, sigură și echilibrată a tuturor copiilor implicați;
e) colaborează cu echipa de implementare (mentori, consilieri, profesori, facilitatori) pentru integrarea activităților în parcursul elevilor;
f) monitorizează progresul participanților în plan social și emoțional, completând fișe de activitate și prezență;
g) asigură un climat pozitiv, incluziv, care încurajează exprimarea liberă și cooperarea.
h) respectă normele de siguranță, protecție și echitate în lucrul cu copiii; 
i) propune și implementează activități adaptate intereselor elevilor din grupuri vulnerabile, în special cei de etnie romă;
j)  participă la ședințele de echipă și la sesiuni de formare profesională organizate în cadrul proiectului.
Pentru înscrierea la concurs candidaţii vor prezenta un dosar care va conţine următoarele documente:
a) formularul de înscriere la concurs care contine și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii, după caz (semnată de candidat);
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări;
e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) Curriculum Vitae, model comun european;
g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.

Modalitatea de depunere a dosarelor:
La sediul Primariei Comunei Lăzăreni, localitatea Lăzăreni , nr. 37, județul Bihor;
sau prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din H.G. 1336/2022 cu obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.

Bibliografia/ Tematică:

· Programul Incluziune și Demnitate Socială 2021 – 2027;
· Ghidul Solicitantului – Condiții Generale aferent Programului Incluziune și Demnitate Socială 2021 – 2027;
· Regulamentul nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date;
· Legea nr .272/2024 privind protecția și promovarea drepturilor copilului, republicată, cu modificările și completările ulterioare.
· Ordonanța Guvernului nr. 137/2000 privind prevenirea și sancționarea tuturor formelor de discriminare republicată;
· Hotărârea Guvernului nr. 440/2022 pentru aprobarea Strategiei naționale privind incluziunea socială și reducerea sărăciei pentru perioada 2022-2027.
· Legea Învățământului Preuniversitar nr. 198/2023 – prevederile referitoare la educația extrașcolară, non-formală și activitățile palatelor/cluburilor copiilor;
· Hotărârea Guvernului nr. 560/2022 pentru aprobarea Strategiei Guvernului României de incluziune a cetățenilor români aparținând minorității rome pentru perioada 2022-2027;
·  Ordinul M.E.N.nr. 3060/2014 modificat si completat prin Ordinul  nr. 3637/2016 privind aprobarea Condiţiilor de organizare a taberelor, excursiilor, expediţiilor şi a altor activităţi de timp liber în sistemul de învăţământ preuniversitar;
· Legea nr. 319/2006 a sănătății și securității în muncă  , cu modificările și completările ulterioare;




Calendarul de desfăşurare a concursului

 Data publicarii si afisarii anuntului de concurs este:  30.10.2026
· termenul de depunere a dosarelor 13.11.2026 ora 14.00;
· selecţia dosarelor în data de: 16.11.2026, ora 9.00;
·  afisare rezultate la selectia dosarelor în data de: 16.11.2026 , ora 14.00;
· termen de contestare la selectia dosarelor în data de 17.11.2026 , ora 14.00;
· afişarea rezultatelor la soluţionarea contestaţiilor privind selectia dosarelor în data de 18.11.2026 ora 12.00

Proba scrisă:
·  proba scrisă în data de 19.11.2026, ora 10.00;  
·  afişarea rezultatelor de la proba scrisă în data de 19.11.2026 ora 14.00.
·  termenul de depunere a contestatiilor la proba scrisă în data de 20.11.2026 ora 14.00.
·  afişarea rezultatelor la soluţionarea contestaţiilor probei scrise în data de 20.11.2026. ora 16.30

Proba interviu: 
· proba interviu în data de 23.11.2026, ora 10.00;  
· afişarea rezultatelor de la proba interviu în data de 23.11.2026,ora 14.00;
· termenul de depunere a contestatiilor la proba interviu în data de 24.11.2026,ora 14.00;
· afişarea rezultatelor la soluţionarea contestaţiilor probei interviu în data de 24.11.2026 , ora 16.30;
· Afişarea rezultatelor finale în data de 25.11.2026, ora 12.00, la sediul instituției.


Concursul se va desfasura la sediul Primariei Comunei Lăzăreni , localitatea Lăzăreni,
 nr 37, județul Bihor.

Date de contact: email: contact@primarialazareni.ro.; tel 0259357607
Persoana de contact : dl. Butiri Olimpiu 

